Official Journal L 263 , 18/10/2000 P. 0001 - 0002



EUROOPA PARLAMENDI JA NÕUKOGU OTSUS nr 2298/2000/EÜ, 28. september 2000, millega muudetakse nõukogu otsust 96/411/EÜ ühenduse põllumajandusstatistika täiustamise kohta (EMPs kohaldatav tekst) EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 285, võttes arvesse komisjoni ettepanekut,1 toimides vastavalt asutamislepingu artiklis 251 sätestatud korrale,2 ning arvestades järgmist: (1) Nõukogu 25. juuni 1996. aasta otsus 96/411/EÜ ühenduse põllumajandusstatistika täiustamise kohta3 on kavandatud eesmärgiga võimaldada sellise statistika paremat vastavust teabevajadustele, mis tulenevad ühise põllumajanduspoliitika reformist. (2) Komisjoni aruandes Euroopa Parlamendile ja nõukogule otsuse 96/411/EÜ rakendamise kohta on antud positiivne hinnang kõnealuse otsuse kohaldamisele. (3) Riikide statistikasüsteemide kohandamine ühise põllumajanduspoliitika reformist tulenevatele vajadustele ei ole veel lõppenud. (4) Nii ühise põllumajanduspoliitika sisemine areng kui ka väline ittalaienemise kontekst ning mitmepoolsete kaubandusläbirääkimiste uue vooru avamine eeldavad statistiliste vajaduste kindlakstegemise täiustamist ja asjakohastel puhkudel meetmeid, et lõplikult välja kujundada praegune reguleeriv raamistik, millega piiritletakse ühist põllumajanduspoliitikat käsitlev statistiline teave, mida liikmesriigid on kohustatud esitama komisjonile. (5) Nõukogu 22. detsembri 1998. aasta otsuses 1999/126/EÜ ühenduse statistikaprogrammi kohta aastatel 1998-20024 soovitatakse jätkata meetmeid olemasoleva põllumajandusstatistika täiustamiseks ja edasise arengu kavandamiseks, et saavutada parem vastavus ühise põllumajanduspoliitika vajadustele. (6) Otsuse 96/411/EÜ kehtivust on vaja pikendada. (7) Kogemusi silmas pidades on vaja muuta otsuse 96/411/EÜ teatavaid sätteid, et muu hulgas lihtsustada nende rakendamist. (8) Käesoleva otsusega nähakse kogu kõnealuse programmi ajaks ette rahaline raamistik, mis moodustab eelarvepädevale institutsioonile aastase eelarvemenetluse jooksul esmase viite vastavalt 6. mail 1999. aastal Euroopa Parlamendi, nõukogu ja komisjoni vahel sõlmitud institutsioonidevahelise kokkuleppe5 punktile 33. (9) Otsuse 96/411/EÜ rakendamiseks vajalikud meetmed tuleks vastu võtta kooskõlas nõukogu 28. juuni 1999. aasta otsusega 1999/468/EÜ, milles sätestatakse komisjonile antud rakendamisvolituste teostamise kord.6 (10) Jooksvaid teostatavusuuringuid tuleks jätkata, et määrata kindlaks, kas on tehniliselt võimalik luua andmebaas EAGGF (tagatisrahastu) makstud abi kohta ning milliseid ressursse oleks selleks tarvis, ON VASTU VÕTNUD KÄESOLEVA OTSUSE: Artikkel 1 Käesolevaga muudetakse otsust 96/411/EÜ järgmiselt: 1. Artikli 2 punkt a asendatakse järgmisega: "a) määratleb II lisas näidatute seast prioriteetsed statistikavaldkonnad, mille suhtes võidakse järgmisel aastal võtta meetmeid liikmesriigi tasandil;". 2. Artikkel 3 asendatakse järgmisega: "Artikkel 3 Kohaldamise aeg ja kord Ühenduse põllumajandusstatistika kohandamist vastavalt artiklile 1 jätkatakse aastatel 2000-2002. Seda koordineerib komisjon teostuskavade kaudu, nagu on ette nähtud artikliga 4. Kõnealuse aja möödudes võivad Euroopa Parlament ja nõukogu otsustada pikendada seda kohandamist kooskõlas komisjoni ettepanekutega, mis on ette nähtud artikliga 11." 3. Artiklist 4 jäetakse välja lõige 2. 4. Artikkel 5 asendatakse järgmisega: " Artikkel 5 Liikmesriikide aruanded Liikmesriigid esitavad komisjonile: a) igal aastal hiljemalt 31. märtsil teatise, milles on soovi korral märgitud nende kavatsus osaleda järgmisel aastal prioriteetses tegevuses ning millega on kaasas rakendamiskavade kokkuvõte ja hinnang kulude kohta; b) töökava iga neid puudutava meetme kohta pärast seda, kui komisjon on vastu võtnud teostuskava; c) pärast iga meetme täitmist lühiaruande selle meetme rakendamise kohta, milles nad on osalenud. Vastavalt punktidele a, b ja c esitada tulevad dokumendid peaksid hõlmama kavandatavad rakendusmetoodika muudatused, teha tuleva töö, kindlakstehtud raskused ja ettepanekud nende ületamiseks, kaasatavad siseriiklikud ja ühenduse ressursid ning ettepanekud täiustusteks ühenduse tasandil. Ära näidatakse meetmed, milleks taotletakse ühenduselt rahalist toetust. Artiklis 10 sätestatud korra kohaselt koostab komisjon lihtsustatud standardvormid, et hõlbustada eespool osutatud teabe esitamist." 5. Artiklit 6 muudetakse järgmiselt: a) lõige 3 asendatakse järgmisega: "3. Kõnealune toetus makstakse liikmesriikidele välja kahes osas, millest esimene osa, mis on võrdväärne 30 % ühenduse osast meetme maksumuses, makstakse välja avansina pärast seda, kui komisjonile on teatatud kõnealuse meetme töökava ja komisjon on selle heaks kiitnud. Ülejäänud osa makstakse välja pärast seda, kui komisjonile on esitatud liikmesriikide aruanne meetme rakendamise kohta ning komisjon on selle heaks kiitnud. Komisjon teeb kohapealset kontrolli, mida ta peab vajalikuks, koostöös liikmesriikide pädevate asutustega."; b) lisatakse järgmine lõige: "4. Selle programmi rakendamise rahastamise ülemmääraks aastatel 2000-2002 seatakse 3 miljonit eurot. Iga-aastased eraldised kinnitab eelarvepädev institutsioon finantsperspektiivi piires.". 6. Artikkel 10 asendatakse järgmisega: "Artikkel 10 1. Komisjoni abistab alaline põllumajandusstatistika komitee (edaspidi "komitee"). 2. Kui viidatakse käesolevale artiklile, kohaldatakse otsuse 1999/468/EÜ artikleid 4 ja 7, võttes arvesse kõnealuse direktiivi artiklit 8. Otsuse 1999/468/EÜ artikli 4 lõikega 3 ette nähtud perioodi pikkuseks määratakse kolm kuud. 3. Komitee võtab vastu oma kodukorra." 7. Artiklis 11 asendatakse tekst "1999" tekstiga "2002". 8. Otsusesse lisatakse järgmine artikkel: "Artikkel 11a EAGGF (tagatisrahastu) maksete andmebaas Komisjon jätkab jooksvaid teostatavusuuringuid, et määrata kindlaks tehnilised võimalused EAGGF (tagatisrahastu) tehtud väljamaksete andmebaasi loomiseks, mis eelkõige sisaldaks iga abisaaja tasandil andmeid saadud abi, vastavate piirkondade ja loomade arvu kohta, ning kõige asjakohasem arvutisüsteem selliste andmete töötlemiseks. Hiljemalt 31. detsembril 2001 esitab komisjon Euroopa Parlamendile ja nõukogule aruande nende teostatavusuuringute tulemuste kohta ning (tehniliste, rahaliste ja inim-) ressursside kohta, mida on vaja andmebaasi ellurakendamiseks ja andmete statistiliseks töötlemiseks." Artikkel 2 Käesolev otsus jõustub kolmandal päeval pärast selle avaldamist Euroopa Ühenduste Teatajas. Artikkel 3 Käesolev otsus on adresseeritud liikmesriikidele. Brüssel, 28. september 2000 Euroopa Parlamendi nimel president N. FONTAINE Nõukogu nimel eesistuja P. MOSCOVICI (1) EÜT C 307 E, 26.10.1999, lk 29. (2) Euroopa Parlamendi 17. detsembri 1999. aasta arvamus (Euroopa Ühenduste Teatajas seni avaldamata), nõukogu 29. mai 2000. aasta ühisseisukoht (EÜT C 240, 23.8.2000, lk 1) ja Euroopa Parlamendi 5. septembri 2000. aasta otsus. (3) EÜT L 162, 1.7.1996, lk 14. Otsust on viimati muudetud komisjoni otsusega 98/514/EÜ (EÜT L 230, 18.8.1998, lk 28). (4) EÜT L 42, 16.2.1999, lk 1. (5) EÜT C 172, 18.6.1999, lk 1. (6) EÜT L 184, 17.7.1999, lk 23.